 **Den norske kirke**

**Indre Østfold kirkelige fellesråd**

**MØTEBOK**

**INDRE ØSTFOLD KIRKELIGE FELLESRÅD**   
**Tid: Tirsdag 10.12.2024 kl 18.00.**

**Sted: Kirkestua i Hærland, Visterveien 7 1850 Mysen.**

**Tilstede:** Bjørn Solberg (leder/Eidsberg), Anne Kiserud (Spydeberg), Jan Semb Mathisen (Hobøl), Kjell Dahl (Askim), Tormod Karlsen (Trøgstad), Bjørnar Grønbech (kommunal repr.), prost Kjartan Bergslid.

**Forfall: Sigmund Lereim.**

**Sakliste**

**Sak 62/24** **Godkjenning av innkalling og saksliste.**

**Vedtak:** Innkalling og saksliste godkjennes med eventuelle tilleggssaker.

a)Under eventuelt drøfter en spørsmål som fellesrådet vil stille Biskopen i møte i forbindelse med visitasen i uke 5 2025.

b) Tidspunkt for møtestart av FR møter.

c) Det ble fremmet forslag om at Sak 64/24 b, oppfølging av sak Kirkekroa skulle behandles som en egen sak. Det blir sak 71/24.

d) Det ble kommentert at innkallingen ble lagt ut på hjemmesiden for sent. Kirkevergen svarte at det stemmer. Det skyldes en forglemmelse og kirkevergen beklaget det.

**Sak 63/24** **Godkjenning av møtebok fra forrige møte, 05.11.2024.**    
**Vedtak:** Protokollen godkjennes.

**Sak 64/24** **Referater/Orienteringer.**

1. Vedlagt ligger høringssvaret på på høringen fra Kirkerådet; «Rammer for kirkevalget». Jfr. behandlingen på forrige møte.
2. Oppfølging av behandling av saken Kirkekroa i Askim. EGEN SAK. Se sak 71/24.
3. Orientering fra **Prosten:**

Bemanningssituasjonen i vårt prosti: alle prestestillinger er dekket fra 1.1.2025.   
Økonomien i rettssubjektet Den Norske Kirke er svært alvorlig.   
65 ÅRSVERK SKAL KUTTES i administrasjonene i bispedømmene og Kirkerådet. Det er allerede gjennomført nedbemanning i administrasjonen i Borg bispedømme, så ingen ytterligere nedbemanning der i denne runden. Førstelinjetjenesten skal skjermes i denne omgang.

1. Orientering fra **Kirkevergen:**   
   - Økonomisk status pr 30.11.2024; noe usikkerhet, men status er omtrent balanse  
   - Byggrådgiver orienterte om Kirkebevaringsfondet og de fem søknadene som er sendt inn.   
    Byggrådgiver orienterte fellesrådet om arbeidet på Båstad kirke. All maling må fjernes på Båstad kirke. Det er dialog med Riksantikvar om utfordringene med dette bygget.
2. Orientering fra **Leder i fellesrådet:**   
   Leder har deltatt på regionalt møte vedr valg av faste og varamedlemmer til KA’s landsråd fra Borg. Leder påpekte at det var 3 medlemmer fra Fredrikstad og Moss blant de 5 faste. Leder er valgt inn som 1. varamann, kirkevergen som 5. vara.

**Forslag til vedtak:** Tas til orientering. 

**Sak 65/24 Budsjettjustering 2024- investeringsbudsjett.**Fellesrådet må vedta noen budsjettjusteringer i investeringsregnskapet pga at noen prosjekter har blitt utsatt, noe har blitt dyrere enn det var i opprinnelig budsjett eller rimeligere.  
Byggrådgiver Jan Olav Løken orientere om det som er gjort på bygg og anlegg i 2024.   
**Vedtak:** Fellesrådet uttrykte stor tilfredshet over grundig orientering. Budsjettjusteringer vedr investeringer ble vedtatt.

**Sak 66/24 Kontorutbyggingen i Askim.   
 Saken er unntatt offentlighet § 14 i forvaltningsloven.**

**Sak 67/24 Søknad om kommunal garanti  
Saken er unntatt offentlighet §14 i forvaltningsloven.**

**Sak 68/24 Flytting av urne fra anonym minnelund til navnet minnelund på Mysen kapell.   
Søknad ligger som vedlegg.**Indre Østfold kirkelige fellesråd v/gravplassforvaltningen har mottatt søknad om symbolsk flytting/navneflytting ved Mysen Nye gravplass (Mysen kapell). Søknaden gjelder symbolsk flytting fra anonym grav til eksisterende navnplate på navnet minnelund. Det er henvist til forespørsel om navnflytting kanalisert gjennom Garder Begravelsesbyrå, denne forespørselen ble avvist med forankring i Rundskriv fra 2023.

Kirkelig fellesråd er gitt myndighet til å innvilge søknad om symbolsk flytting/navnflytting såfremt gitte vilkår er oppfylt. Vilkår er at det flyttes til en eksisterende grav, at opprinnelig gravminne fjernes, at fester av grav eller den som opptrer på vegne av fester godtar at det tilføres navn på eksisterende gravminne/navnplate.

Rundskriv fra 2023 (se link under) gir klare retningslinjer for navneflytting/symbolsk flytting, i samme rundskriv er det oppgitt at man må søke departementet (Barne- og Familiedepartementet) om dispensasjon ved flytting fra anonym grav. Ved anonym grav er det ikke gravminne, og grav er kun kjent for gravplassforvaltningen.

* *Namneflytting frå anonym grav krev dispensasjon frå departementet*

<https://www.regjeringen.no/no/dokumenter/rundskriv-om-endringar-i-gravplassforskriften-o.a.-namneflytting-teieplikt-o.a/id2968512/>

Søknaden fra de pårørende (se under) beskriver noen momenter som i sum kan tale for at beslutningen familien tok i forbindelse med gravlegging i 2021 ikke ble tatt på et godt nok grunnlag. Det kan late til at begrepene kan ha forvirret mer enn oppklart de spørsmål som dukket opp i forbindelse med gravlegging i 2021, samt at et eksternt begravelsesbyrå er rådgitt uten å kjenne til de lokale forhold.

Retningslinjene som er beskrevet i Rundskriv fra 2023 gir tydelig informasjon om fremgangsmåte knyttet til søknad om symbolsk flytting fra anonym grav. Så langt undertegnede kan forstå er det ikke anledning til å fravike dette kravet. Det kan likevel vurderes hvorvidt gravlegging i anonym grav vs gravlegging i grav uten gravminne kan vurderes. Det vil bety en korrigering av grav 3 år etter gravlegging.

Vurdering:  
Saken slik den fremstilles av pårørende kan tyde på at det var utilstrekkelig rådgivning i forbindelse med gravlegging i 2021. Begrepet anonym grav kan ha vært forvekslet med minnelund uten gravminne som ikke var etablert i 2021. Vesentlig i vurdering av denne saken at det vektlegges de særskilte årsakene, slik at det ved andre saker hvor navneflytting/symbolsk flytting fra anonym grav pekes på Rundskriv fra 2023.  
  
**Vedtak:** Det gis ikke tillatelse til symbolsk flytting fra anonym minnelund til navnet minnelund på Mysen.

**Sak 69/24 Søknad om overføring av festeavtale**John Arild Hellerud søker om overføring av feste fra sin nevø Stian Hellerud. Bakgrunn for søknaden kommer tydelig frem i **vedlagt søknad.**

Gravferdsloven §15 og §16 beskriver festers rettigheter og plikter samt overføring av festeavtale.

I dette tilfellet ble avdødes yngste sønn ikke involvert/unnlot å involvere seg i forbindelse med sin mors sin død og derigjennom ikke involvert i overtagelse av festeansvar som avdøde hadde for den aktuelle graven. I søknaden med tilhørende vedlegg leses det at avdødes eldste sønn fraskrev seg ansvar for gravferd og overlot dette i samband med arv til sine to sønner. Når ansvarlig for gravferd er etablert, er det vanlig praksis at denne overtar festeansvar for eventuelle graver avdøde hadde ansvar for i tillegg til eventuell ny grav hvor avdøde skal ligge.

Gravferdsloven §16 beskriver at dødsboet skal gi kirkelig fellesråd beskjed om hvem festet ønskes overført til, ved uenighet treffer fellesrådet avgjørelse.

*"Når festeren dør, skal dødsboet gi kirkelig fellesråd melding om hvem festet ønskes overført til. Ved uenighet treffer fellesrådet avgjørelse."*

«Bestemmelsen pålegger fellesrådet en plikt til å treffe avgjørelse (vedtak) dersom fellesrådet enten ved meldingen fra dødsboet eller på annen måte blir kjent med at det foreligger uenighet. Fellesrådets avgjørelse er et *enkeltvedtak* etter forvaltningsloven av 10. februar 1967. Det betyr blant annet at det i visse tilfeller må foretas forhåndsvarsling av partene, vedtaket må begrunnes og partene skal gjøres kjent med retten til å påklage vedtaket til bispedømmerådet, jf. gravferdsloven § 24 første ledd.»

Rundskriv V-4B 2004

Bispedømmerådet er ikke lenger klageinstans, dette ivaretas av Statsforvalteren.

*Brødrene A og B har sine foreldre gravlagt i et gravsted. Det er på det rene at B er fester, men B er på slutten av livet og B vet at A ønsker seg festeretten, men overfører denne til sin datter (Bs datter) C. A protesterer overfor gravplassmyndigheten og sier at samtykke ikke må gis. Gravplassmyndigheten fatter et enkeltvedtak og gir C festeretten. I et slikt tilfelle antar vi at bror A vil ha rett til å påklage gravplassmyndighetens samtykke. Klageinstansen skal avgjøre om samtykke til overføring fra B til C skal gis eller ikke. Verken forvaltningen eller klageinstansen har hjemmel til å gi A festeretten mot Bs vilje.*

*I forlengelsen av eksempelet ovenfor er det rimelig at A har klagerett dersom B dør, og dødsboet overfører festet til Bs datter C.*

Eksempel hentet fra Gravplassveilederen

Forutsatt at nåværende fester Stian Hellerud er informert og gitt anledning til å uttale seg, er dette en sak som må vurderes ut fra skjønn. Det er ikke gitt klare retningslinjer for hvordan dette skal løses. I dette aktuelle tilfellet ønskes det overdragelse av feste for grav etter far. Mor sin grav fra 2016 er foreslått å fortsatt festes av søkers nevø. Ut fra en idé om å fordele mellom livsarvingene kan man tenke seg en løsning hvor hver av brødrene får festeansvar for hver sin grav, gravene etter foreldrene ligger ikke i nærheten av hverandre (samme rekke). Bakgrunn for overføring av feste til barnebarn er uklart og vil kunne tilføre saken nye opplysninger.

Ved kontakt med nåværende fester Stian Hellerud, er det ikke ønskelig å overføre feste. Bakgrunn er en avtale som ble gjort hvor Gunhild Hellerud uttrykte tydelig ønske om at hennes festeansvar skulle overføres til Stian Hellerud (barnebarn). Nåværende fester vektlegger at søker ikke viste interesse for å delta i forberedelse og ansvar ved Gunhild Hellerud sin gravferd, og at søker valgte å ikke komme til gravferden.

Tilførsel:

Nåværende fester Stian Hellerud har overført feste av den aktuelle graven til sin far Odd Arne Hellerud som er avdødes eldste sønn. Overførselen ble iverksatt 15/5-24

**Vedtak:**

Med overføring av feste til eldste sønn jfr. tilførsel til saksfremlegg, er det ikke pr. lov og forskrift opplagt å utpeke ny fester. Festeavtale mellom Odd Arne Hellerud og Indre Østfold kirkelige fellesråd blir ikke overprøvd av Indre Østfold kirkelige fellesråd.

**Sak 70/24 Eventuelt** a) Spørsmål som Fellesrådet vil stille Biskopen i møte den 28.1 er følgende:   
 1. Evangelisering og diakoni ( her må det være mer utfyllende)  
 2. Den krevende økonomiske situasjonen i rettssubjektet DNK.   
 3. Givertjeneste/frivillighet.   
 4. Kontorbygg

b) Fellesrådet vil 1. halvår starte Fellesrådsmøtene kl 14.00.   
  
c) Arbeidsutvalget. Prosten var i forrige periode medlem av arbeidsutvalget. I inneværende periode har ikke prosten vært med pga av han er medlem av mange fellesråd. Nå er det blitt en endring på – prosten er medlem av de fellesrådene som har flere sokn. Han tok opp i møte at han kan stille i arbeidsutvalget. Det ble enstemmig vedtatt at prosten tiltrer vårt arbeidsutvalg. Det vil da bestå av leder, nesteleder, prost og kirkeverge.

**Sak 71/24 Oppfølging av behandling av saken «Kirkekroa i Askim**»   
Dokumentet vedr FR behandling av saken ble drøftet, og det kom en del synspunkter fra kommunens representant. Disse legges ved dokumentet.   
  
**VEDTAK:** Dokumentet og samtalen om saken tas til orientering.

For fellesrådet;

Bjørn Solberg (sign.) Anne-Grethe Larsen

Leder i IØKF Kirkeverge i IØKF